CELEX: C2007/056/10
Language: et
Date: 2007-03-10 00:00:00
Title: Kohtuasi C-313/05: Euroopa Kohtu (esimene koda) 18. jaanuari 2007. aasta otsus (Wojewódzki Sąd Administracyjny w Warszawie (Poola) eelotsusetaotlus) — Maciej Brzeziński versus Dyrektor Izby Celnej w Warszawie (Riigimaksud — Mootorsõidukimaks — Aktsiis — Kasutatud sõidukid — Import)

10.3.2007   
            
            
               ET
            
            
               Euroopa Liidu Teataja
            
            
               C 56/6
            
         Euroopa Kohtu (esimene koda) 18. jaanuari 2007. aasta otsus (Wojewódzki Sąd Administracyjny w Warszawie (Poola) eelotsusetaotlus) — Maciej Brzeziński versus Dyrektor Izby Celnej w Warszawie
   (Kohtuasi C-313/05) (1)
   
   (Riigimaksud - Mootorsõidukimaks - Aktsiis - Kasutatud sõidukid - Import)
   (2007/C 56/10)
   Kohtumenetluse keel: poola
   Eelotsusetaotluse esitanud kohus
   Wojewódzki Sąd Administracyjny w Warszawie
   Põhikohtuasja pooled
   
      Hageja: Maciej Brzeziński
   
      Kostja: Dyrektor Izby Celnej w Warszawie
   Kohtuasja ese
   Eelotsusetaotlus — Wojewódzki Sąd Administracyjny w Warszawie — EÜ artiklite 25, 28 ja 90, samuti nõukogu 25. veebruari 1992. aasta direktiivi 92/12/EMÜ aktsiisiga maksustatava kauba üldise korralduse ja selle kauba valdamise, liikumise ning järelevalve kohta (EÜT L 76, lk 1; ELT eriväljaanne 09/01, lk 179) artikli 3 lõike 3 tõlgendamine — Siseriiklik maks (aktsiis), millega maksustatakse sõidukid nende esmasel registreerimisel riigi territooriumil ning mille määr arvutatakse sõiduki vanuse alusel — Kasutatud sõiduki ühendusesisene omandamine — Deklaratsiooni esitamise kohustus viie päeva jooksul alates nimetatud omandamisest
   Resolutiivosa
   
               1.
            
            
               Selline aktsiis, mis kehtestati Poolas 23. jaanuari 2004. aasta aktsiisiseadusega ja millega ei maksustata sõidukeid selle asjaolu tõttu, et need toimetatakse üle piiri, ei kujuta endast impordimaksu ega samaväärse toimega maksu EÜ artikli 25 mõttes.
            
         
               2.
            
            
               EÜ artikli 90 esimest lõiku tuleb tõlgendada nii, et sellega on vastuolus aktsiis juhul, kui aktsiisisumma, millega maksustatakse rohkem kui kaks aastat vanad kasutatud sõidukid, mis on ostetud muust liikmesriigist kui sellise maksu kehtestanud liikmesriigist, on suurem sama maksu järelejäänud summast, mis sisaldub selliste samasuguste sõidukite turuväärtuses, mis on varem selle maksu kehtestanud riigis registreeritud. Eelotsusetaotluse esitanud kohtu ülesanne on uurida, kas põhikohtuasjas kõnealuste õigusnormidega, eriti rahandusministri 22. aprilli 2004. aasta määruse aktsiisimäärade vähendamise kohta artikli 7 kohaldamisega, kaasneb selline tagajärg.
            
         
               3.
            
            
               EÜ artikkel 28 ei ole kohaldatav sellise lihtsustatud deklaratsiooni suhtes, mis on ette nähtud 23. jaanuari 2004. aasta aktsiisiseaduse artikli 81 lõike 1 punktis 1, ning selline deklaratsioon ei ole nõukogu 25. veebruari 1992. aasta direktiivi 92/12/EMÜ aktsiisiga maksustatava kauba üldise korralduse ja selle kauba valdamise, liikumise ning järelevalve kohta artikli 3 lõikega 3 vastuolus juhul, kui kõnealuseid õigusnorme saab tõlgendada nii, et nimetatud deklaratsiooni esitamine on kohustuslik alates sõiduki omanikuna käsutamise õiguse omandamisest ning hiljemalt alates selle sõiduauto registreerimisest riigi territooriumil vastavalt liiklusseadustikule.
            
         
      (1)  ELT C 281, 12.11.2005.